Document ID: 32006D0651

ΑΠΌΦΑΣΗ ΤΟΥ ΣΥΜΒΟΥΛΊΟΥ
της 15ης Σεπτεμβρίου 2006
για τον διορισμό των βέλγων, ελλήνων, ιρλανδών, κυπρίων, ολλανδών, πολωνών, πορτογάλων, φινλανδών, σουηδών και βρετανών, καθώς και δύο ιταλών μελών της Ευρωπαϊκής Οικονομικής και Κοινωνικής Επιτροπής
(2006/651/ΕΚ, Ευρατόμ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 259,
τη συνθήκη για την ίδρυση της Ευρωπαϊκής Κοινότητας Ατομικής Ενεργείας, και ιδίως το άρθρο 167,
τη γνώμη της Επιτροπής,
Εκτιμώντας τα ακόλουθα:
(1)
Η τρέχουσα θητεία των μελών της Ευρωπαϊκής Οικονομικής και Κοινωνικής Επιτροπής λήγει στις 20 Σεπτεμβρίου 2006 (1). Θα πρέπει λοιπόν να διορισθούν τα μέλη της Ευρωπαϊκής Οικονομικής και Κοινωνικής Επιτροπής για μια νέα περίοδο τεσσάρων ετών, η οποία αρχίζει στις 21 Σεπτεμβρίου 2006.
(2)
Οι κυβερνήσεις του Βελγίου, της Ελλάδας, της Ιρλανδίας, των Κάτω Χωρών, της Κύπρου, της Πολωνίας, της Πορτογαλίας, της Φινλανδίας, της Σουηδίας και του Ηνωμένου Βασιλείου υπέβαλαν καταστάσεις με αριθμό υποψηφίων ίσο προς τις έδρες που τους αντιστοιχούν δυνάμει των συνθηκών.
(3)
Η ιταλική κυβέρνηση υπέβαλε κατάσταση με δύο υποψηφίους προς συμπλήρωση της ήδη υποβληθείσας κατάστασης με 22 υποψηφίους, ώστε ο συνολικός αριθμός των υποψηφίων να ισούται προς τις έδρες που της αντιστοιχούν δυνάμει των συνθηκών.
(4)
Στις 11 Ιουλίου 2006, το Συμβούλιο ενέκρινε τις καταστάσεις που είχαν υποβάλει οι κυβερνήσεις της Αυστρίας, της Γαλλίας, της Γερμανίας, της Εσθονίας, της Ισπανίας, της Λεττονίας, της Λιθουανίας, του Λουξεμβούργου, της Ουγγαρίας, της Μάλτας, της Σλοβακίας, της Σλοβενίας και της Τσεχίας, καθώς και την κατάσταση με τους υποψηφίους που είχε υποβάλει η ιταλική κυβέρνηση (2),
ΑΠΟΦΑΣΙΖΕΙ:
Άρθρο 1
Διορίζονται μέλη της Ευρωπαϊκής Οικονομικής και Κοινωνικής Επιτροπής, για την περίοδο από τις 21 Σεπτεμβρίου 2006 έως τις 20 Σεπτεμβρίου 2010, τα πρόσωπα των οποίων τα ονόματα περιλαμβάνονται στους καταλόγους του παραρτήματος της παρούσας απόφασης.
Άρθρο 2
Η παρούσα απόφαση παράγει αποτελέσματα από την ημέρα έκδοσής της.
Βρυξέλλες, 15 Σεπτεμβρίου 2006.

Labels: 18
9
15